«Ану-Бабин з1акардаьхний: котамаш, бедаш, г1езаш»

коьчална лерина берийн бешахь х1оттийна заняти.

1алашо:

-бераш з1акардаьхнех, церан тайпанех кхиор;

-церан ц1ераш д1ач1аг1ъяр;

-баккхийчаьрга болу ларам ч1аг1бар;

-церан ненан маттах долу хаарш ч1аг1дар.

Г1ирсаш:

Бес-бесара з1акардаьхний т1аьхь долу сурташ: бад, москал, котам, н1аьни.

Царна массарна шайн-шайна баьццарчу кехатах йина майданаш, кехатах йина бедаш, котамк1орнеш, г1аз-цуьнан к1орнеш, москал-цуьнан к1орнеш, яздина кехат, дечкех йина к1ара, кехат т1аьхь вовшахтоьхна ловзарш.

Заняти д1аяхьар

1. Болх болоран мур

Кхетошкхиорхо:

- Марша дог1ийла шу, лераме хьеший!

Де дика хуьлда, хьоме бераш!

Шу тахана дуьнен т1ехь массерал хаза ду, иштта хаза, самукъане гуо бийра бу вай.

Массо бераша гуо бина.

Хьо сан - доттаг1, со -хьан доттаг1,

Куьйгаш вовше схьалоцуш

Вовшашна делалой вай.

# «Бабин даьхний: котамаш, бедаш, г1езаш».

Кхетошкхиорхо:

- Тахана, бераш, вайн дуьйцур ду уггаре самукъанечу ц1ахь кхобучу даьхнех лаьцна. Бераш, шуна хаьий аса дуьйцурш муьлха даьхний ду?

(берийн жоьпаш: бежнаш, уьстаг1ий.)

- Бераш, бежнаш, уьстаг1ий, гезарий йоцурш кхин х1ун даьхний леладо вай ц1ахь? (з1акардаьхний)

- Аса шуна х1етал- метал далор ду, т1аккха шуна хаьар ду уьш муьлха даьхний ду. Ларе ладог1ал соьга.

Горгали туху, сахьат а дац, Са хилчи хоуйту. Ша санначарна юкъахь эла и ю?

(берийн жоьпаш: н1аьна)

- Бераш, шуна нийса хии, вай тахана дуьйцар ду з1акардаьхнех лаьцна.

Шайна девзаш долчу з1акардаьхнийн ц1ераш яха.

(котамаш, бедаш, москалш, г1езаш)

- Кхетошкхиорхо: Бераш, шуна дика девзаш хила вай з1акардаьхний. Ткъа царех х1ун пайда болу, уьш муха кхобу аса дуьйцур ду шуна.

- Адмаша шайн ц1ахь кхобу з1акардаьхний, царна к1ара а йой, царна яъо хьажк1аш, йа к1а оьций, лерина кхобу уьш. Уьш кхаьбчи пайда хуьлу: цара х1оаш а до, церан месех г1айба бо, церан жижиг а хуьлу мерза, туьканара эцчарал пайденна хуьлу, хьан дег1ана а, могашаллина а. Иштта бешара н1аьний лехьадо, дитташна т1ийра садолу х1уманаш лехьайо цара. З1акардаьхний бес - бесара хуьлу: бедаш, москалш, котамаш, г1езаш.

- Х1инца шуна з1акардаьхний моццул дика девза хьовсуш вай ловзур ду.

Ловзаран ц1е: «З1акардаьхний» ю.

Аса з1акардаьхнийн ц1е а йоккхуш буьрка кхуссу шуьга рог1анца, буьрка кара кхаьчначо аса ц1е яьккхина долу з1акардаьхний муха дека ала деза.

Массара хаза гуо бей, ларе соьга ладог1а.

Котам – къа-къа-къаакъ.

Москал – къал-къал-къал-къал.

Бад - вакъ-вакъ-вакъ.

Г1аз - г1акъ-г1акъ-г1акъ.

Борг1ал - 1уь11ари-1ууь11.

Котам к1орни - ц1ап-ц1ап-ц1ап.

- Х1инца аса з1акардаьхний цхьаъ долш санна ц1е йоккхур ю, аша уьш дуккха хилча муха эра дара ала. Масала: Котам - котамаш.

Г1аз - г1езаш

Бад - бедаш

Москал - москалш

К1орни – к1орнеш

- Дукхадаха шу, шуна ма дика девзаш хилла ц1ахь кхобуш долу з1акардаьхний. Х1инца шаьш долчче охьаховша.

Тап але ладог1ийша, шуна цхьа г1ара хезий? (котам екаш аудиозапись)

(кхетошкхиорхочо шена т1ехьара котам схьаоьцу)

Вайна тахана хьошалха еъна котам. Ой, х1окхуьни т1ома к1елахь яздина даийтина кехат мА ду, х1ара хьаьнгара ду хьовсий вай?

(Кхетошкхиорхочо кехат доьшу).

- «Де дика дойла шун, бераш! Со ламанца йолчу юьртара яхархо - Ану-баба ю. Суна ч1ог1а бохам баьлла, сай з1акардаьхний байт1е ара даьхна, уьш лардеш хиъна 1аьччохь сунна наб озийнера. Мичара дог1у ца хууш цхьогал а деъна, сан з1акардаьхний къахкийна. Х1инца уьш ша дерригге иэделла, вовший к1орнеш къуйсуш, т1ом беш ду. Уьш шай-шайн мета яхка сунна хьалха сана баьргашна са ца го. Суна хезнера, «Звёздочка» ц1е йолчу лаккхарчу тобанехь ч1ог1а з1акардаьхний дика девзаш бераш ду бохуш. Ма доккха г1уллакх дора сунна цара сан з1акардаьхний шай-шайн доьзалшца д1анисдича. Даг1ахьара шу, дехар дора ас». Ану – Баба.

- Бераш,шуна х1ун аьлла хетта? Ану-баба йолчу хьошалг1а г1ой вай?

(берийн жоьпаш)

- Бераш, Ану – баба йоккха стаг ю, ткъа воккхачуьнца лело деза г1иллакхаш девзий шуна?

Дийцал Сумая, алал, х1ун дан деза воккханиг т1екхаьччи?

-Де дика дойла хьан ала деза.

-Могашалла хатта еза.

-Воккхачо охьаховша аьлчи и охьахаъалц, ирахь латта веза.

- Ма хаза дийци ахьа, дукхаяха хьо.

- Бераш, вай кийча ду Ану- баба ехачу юьрта хьошалг1а даха. Вайн хазачу 1аламе б1аьрг тухуш, ц1енчу х1аваэхула дуьйладелла д1аг1ур дувай. Новкъахь д1адоьлхуш цхьацца новкъахьовзамаш хила тарло вайна. Ларор ду аьлла хетий шуна?

- Бакъахьара ког хьалха а боккхуш, суна т1аьххье схьадуьйлало. Бисмиллах1иррохьманиррохьиийм.

1. Ловзар «Х1ун ю совнаха?» (Хи)

- Хьовсийша, ма хаза хи ду х1ара! Т1ай дац х1окхунна диллина. Ой, х1оккхехь хиъна-м цхьа олхазар ду, когах тесна кехат долуш. Х1ара х1ун олхазар ду, бераш? (Кхокха)

- Х1окху т1ехь яздина х1ун ду хьовсий вай?

«Хьоме бераш, хих дехьа довла шун аьтто хир бу, нагахь сана шуна х1о суьртан т1ехь совнаха х1ун ю хаахь». (Бераша суьртан т1ехь болх бо)

2. Ловзар «Хьенан х1ун ю?» (Диттан га)

- Бераш, х1ара ма 1аьржа олхазар дуу. Х1ара девзий шуна? (Къиг)

Х1окхуьни багахь кехат ду. Х1окхунна т1ехь х1ун ду хьовса деза вай. «Х1ара новкъахь долу диттан га шуна д1адаккхалур ду, нагахь санна шуна з1акарадаьхний хьенан х1ун ю хаахь».

3. Ловзар«Озаци довза з1акардаьхний» (З1аар)

- Х1ара ма инзаре олхазар дуу. Х1ара х1ун олхазар ду хаьий шуна? (Ч1ег1ардиг)

Ой, х1окхуни когах тесна ма ду кехат. Х1у ду хьовсий вай цу т1ехь? «Бераш, х1о сурта т1ехь долу з1акардаьхний озаца довзахь, з1аар д1адаста таро хир ю шун». (Бераша з1акардаьхний озаца къастадо. Аудиозапись)

(Юьртахь долуш сана йолу аудиозапись)

Кхетошкхиорхо: Бераш, х1инца вай Ану- баба ехачу юьрта кхечи. Хьовсийша, ма хаза ду кхузахь. Декаш хезаш з1акарадаьхний ду, иштта олхазарш ду, 1оьхуш бежнаш ду, леташ ж1аьли а ду.

(Баба шен ц1а чуьра ара дуьхьала йолу, бераш даьхкина самукъа а долий)

Ану-баба: Вай марша дог1ийла шу, сан хьоме бераш!

Бераш: Де дика хуьлда хьан Баба!

Баба,хьан могашалла муха ю, ларайой хьо?

Ану–баба: Могашалла тоьар ю, ларош ю эра дукха, делахь деанчу цхьогало ч1ог1а цатам бина суна, з1акардаьхний къахкийна. Х1инца вовший к1орнеш къуьйсуш т1ом беш ю уьш ладог1ийша цара ечу г1овг1анашка. (котамийн г1овг1анаш йолу аудиозапись)

Шуна ч1ог1а дика девза з1акардаьхний олуш хезнера суна. Аш царна юкъахь нийсо яхьара ч1ог1а г1уллакх хир дара суна. Аш и г1уллакх дешшехь аса вайна локъмаш йоттур ю.

Кхетошкхиорхо: Вай х1ун дан дезаш ду хаьий шуна? Аса шуна х1етал- металш далор ду, аша жоьпаш дала деза, т1аккха шуна атта хир ду з1акардаьхний шаьш – шаьш къесто.

1. Х1етал –метал хаийла шуна:

Къо-къо-къодеш г1овг1а йо

Шен бераш цо т1е гул до.

Т1ома буха ловчкъа до.

Алал бераш и х1ун ю? (Котам)

Кхетошкхиорхо:

- Бераш, котам мичахь ю хьовса деза шу.

(бераша сихонца схьакарайо котам)

Кхетошкхиорхо: Оцу иэделчу к1орнешна юкъара котам к1орнеш схьакъастадай, котамна юххе охьадехка уьш.

(Бераша сихонца кхочушдо шайна т1едиллина долу г1уллакх)

Кхетошкхиорхо:

- Ларе ладог1а рог1ерчу х1етал-метале:

2. Т1аус хьозанах тера ю

Ша-шех тамаш беш и ю.

Буьрса амал цуьнан ю

Цундела и …москал ю.

Кхетошкхиорхо:

- Нийса ду, иза москал ю. Х1инца сихонца москал к1орнеш кара а дай, шай нана-москалх д1атоха.

(бераша шайна т1едиллинарг кхочуш до)

Кхетошкхиорхо:

Ларе ладог1а рог1ерчу х1етал-метале:

1. Малх схьакхийти, уьш самаевли

Г1овг1а ели вакъ, вакъ, вакъ

Техкаш кочар хи чу даха

Алал бераш, уьш х1ун ю? (Бедаш)

Кхетошкхиорхо: Бераш, сихонца бедан к1орнеш кара а йай, шай ненах д1атоха.

(бераша каде кхочушдо шайна т1едиллина г1уллакх)

Кхетошкхиорхо:

Х1инца майданахь йиснарш муьлха з1акардаьхний ду хаа, шуна кхин а цхьа х1етал-метал хаа деза.

1. Х1етал - метал хаийла шуна:

Лаг ду деха, ц1ен бу когаш,

Г1акъ, г1акъ бохуш г1овг1а йо.

Хи чохь лийчарх, ловзарх, идарх

Цхьа цуьрриг и т1ад ца ло. (Г1аз)

Г1езан к1орнеш тохал х1инца шайн ненах д1а.

(бераша сихонца к1орнеш г1езана юххе охьадохку).

Кхетошкиорхо: Бераш ларе ладог1айша, з1акардаьхний г1овг1анш ечура д1а севци. Уьш шай-шай нанна т1екхаьчча парг1ат евли. Вай Ану-бабин дехар кхочуш дина.

Ану-баба: Вай шу даха дукха, ма дика бераш хилла шу, ма г1уллакх ди аша. Цундела бабас шуна йовхха еттина локъамш лур ю.

Кхетошкиорхо: Ану- баба, тхо х1инца д1адаха деза хан т1е кхечи, тхаьш д1адахле бераша хьуна кечдина эшаран совг1ат д1алур ду оха.

Ану-бабин г1езаш ю, г1езаш ю, г1езаш ю.

Бабас аьлларг деш ма ю, деш ма ю, дешма ю.

Ану-бабин бедаш ю, бедаш ю, бедаш ю.

Сарралц хи чохь ловзуш ю, ловзуш ю, ловзуш ю.

Ану-бабин котамаш ю,котамаш ю,котамаш ю,

Сенчу бай т1ехь ежаш ю, ежаш ю, ежаш ю.

Ану-бабин москалш ю москалш ю, москалш ю.

Ч1ов, ч1ов бохуш лелаш ю, лелаш ю.

Бабин х1усмехь хаза ду, хаза ду, хаза ду,

Иман-беркат цуьнца ду, цуьнца ду, цуьнца ду.

(Бераша локкъамш саг1а йой, Ану-бабица 1одика йо).

# III. Рефлекси:

-Бераш,шуна хаза хийтири Ану- баба йолчохь хьошалг1ахь?

-Уггара хаза х1ун хийтира шуна?

-Вай стенах лаьцна дийцира тахана?

Кхетошкхиорхо: Хьоме бераш, аша дика ладоьг1на хила вайн таханлерчу занятига. Цундела шуна дуккха х1умнаш а 1емина. Дела реза хуьлда шуна. Дала дукха дахадойла шу, Х1инца вай хьешашца 1одика еш, таханлера цхьаьнакхетар д1адерзор ду.

1одика йойла шун, хьеший!

«Ану-Бабин з1акардаьхний: котамаш, бедаш, г1езаш»

коьчална лерина берийн бешахь х1оттийна заняти.

Кхетошкхиорхо - Зимаева Манас Зулумхановна